เบรนแนน จอห์นสัน

เบรนแนน ไพรซ์ จอห์นสัน (เกิด 23 พฤษภาคม ค.ศ. 2001) เป็นนักฟุตบอลอาชีพที่เล่นในตำแหน่งกองหน้าให้กับสโมสรทอตนัมฮอตสเปอร์ในและทีมชาติเวลส์

จอห์นสันเกิดที่เมืองนอตทิงแฮม ประเทศอังกฤษ เริ่มต้นอาชีพนักฟุตบอลกับสโมสรนอตทิงแฮมฟอเรสต์ และช่วยให้สโมสรเลื่อนชั้นสู่พรีเมียร์ลีกในปี ค.ศ. 2022 เขาย้ายมาร่วมทีมทอตนัมฮอตสเปอร์ในปี ค.ศ. 2023 พาทีมคว้าแชมป์ยูฟ่ายูโรปาลีกในปี ค.ศ. 2025 และทำประตูชัยในนัดชิงชนะเลิศ

ในระดับทีมชาติ จอห์นสันลงเล่นให้กับทีมเยาวชนของอังกฤษหลายนัดก่อนที่จะเปลี่ยนมาเล่นให้เวลส์ในปี ค.ศ. 2018 เขาลงเล่นให้ทีมชาติเวลส์ชุดใหญ่เป็นครั้งแรกในปี ค.ศ. 2020 และเป็นตัวแทนของประเทศในการแข่งขันฟุตบอลโลก 2022

 ชีวิตวัยเด็ก 
เบรนแนน ไพรซ์ จอห์นสัน เกิดเมื่อวันที่ 23 พฤษภาคม ค.ศ. 2001 ที่เมืองนอตทิงแฮม นอตทิงแฮมเชอร์ เขาเป็นบุตรชายของเดวิด จอห์นสัน อดีตนักฟุตบอลทีมชาติจาเมกาและอลิสัน จอห์นสัน ตาและยายของเขามาจากเมืองรายาเดอร์ ประเทศเวลส์ เขาเติบโตที่เวสต์บริดจ์ฟอร์ด และเข้าเรียนที่โรงเรียนเวสต์บริดจ์ฟอร์ด สมัยยังเป็นเด็กเล็ก เขาเข้าเรียนที่โรงเรียนอนุบาลเซนต์ไจลส์ ซึ่งแม่ของเขาทำงานอยู่

 ระดับสโมสร 
 นอตทิงแฮมฟอเรสต์ 
เขาเข้าร่วมทีมเยาวชนของนอตทิงแฮมฟอเรสต์ หลังย้ายมาจากดันเคิร์กเมื่ออายุได้แปดขวบ จอห์นสันลงเล่นให้ทีมชุดใหญ่ครั้งแรกเมื่ออายุ 18 ปี โดยลงเล่นเมื่อวันที่ 3 สิงหาคม ค.ศ. 2019 ในฐานะตัวสำรองในนาทีที่ 88 ในเกมที่แพ้เวสต์บรอมมิชอัลเบียน 2–1 ในวันเปิดฤดูกาล

ในวันที่ 25 กันยายน ค.ศ. 2020 จอห์นสันได้ย้ายไปร่วมทีมลินคอล์นซิตี ซึ่งเป็นสโมสรในลีกวันด้วยสัญญายืมตัวหนึ่งฤดูกาล เขาลงเล่นนัดแรกในอีกสองวันต่อมา โดยลงมาเป็นตัวสำรองในเกมที่พบกับชาร์ลตันแอทเลติก

 อ้างอิง 

หมวดหมู่:บุคคลที่เกิดในปี พ.ศ. 2544
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากนอตทิงแฮม
หมวดหมู่:นักฟุตบอลชายชาวอังกฤษ
หมวดหมู่:นักฟุตบอลชายชาวเวลส์
หมวดหมู่:นักกีฬาชายชาวเวลส์ในศตวรรษที่ 21
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้เล่นสโมสรฟุตบอลลินคอล์นซิตี
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:นักฟุตบอลเยาวชนชายทีมชาติเวลส์
หมวดหมู่:นักฟุตบอลชายทีมชาติเวลส์รุ่นอายุไม่เกิน 21 ปี
หมวดหมู่:นักฟุตบอลชายทีมชาติเวลส์
หมวดหมู่:ผู้เล่นในฟุตบอลโลก 2022
หมวดหมู่:ชาวอังกฤษเชื้อสายจาเมกา